ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *18****/3/2*022

**2,5 Τόννοι Ανθρωπιστικής Βοήθειας παραδόθηκαν σήμερα από τον δήμο μας στην Ουκρανική πρεσβεία**

Παραδόθηκαν σήμερα 18/3/2022, στο Στάδιο Ειρήνης και Φιλίας, τα είδη της ανθρωπιστικής βοήθειας που συγκεντρώθηκαν για τον δοκιμαζόμενο από τον πόλεμο Ουκρανικό λαό, ως ελάχιστη ένδειξη αλληλεγγύης και συμπαράστασης. Τα είδη αφορούσαν σε τρόφιμα μακράς διάρκειας, είδη βρεφικής φροντίδας και ατομικής υγιεινής καθώς και ιατροφαρμακευτικό υλικό.

Η παράδοση προγραμματίστηκε σε συνεννόηση με την πρεσβεία της Ουκρανίας στην Αθήνα και πραγματοποιήθηκε από αντιπροσωπεία του δήμου, αποτελούμενη από τον Αντιδήμαρχο Κοινωνικής Πολιτικής κ. Χρήστο Βασιλείου και τα στελέχη της Διεύθυνσης Κοινωνικής Πολιτικής του Δήμου μας, κ.κ. Αικατερίνη Νταρούση και Μαριάτζελα Κολοβού.

Η ανταπόκριση των συμπολιτών μας ήταν συγκινητική. Πολίτες, Τοπικοί Σύλλογοι , η σχολική κοινότητα και ιδιώτες, ένωσαν τις δυνάμεις τους για τη συγκέντρωση των ειδών, με την ελπίδα να προσφέρουν βοήθεια και ανακούφιση στους πληγέντες.

Ο δήμος μας δέχθηκε θερμές ευχαριστίες για την προσφορά των ειδών της ανθρωπιστικής βοήθειας.